### Ministry of Social Development Logo New Zealand Government Logo

Faamatalaga Moni

Care in the Community Disability Welfare Fund

E mafai e tagata e iai manaoga faapitoa ma o latou aiga na afaina tele i le COVID-19 ona talosaga nei loa i nisi o faalapotopotoga faalotoifale mo fesoasoani tupe e auala atu i le Care in Communiay Disabiliay Welfare fund.

* [Sailia o se faalapotopotoga faalotoifale mai le nofoaga o e iai](https://msd.govt.nz/about-msd-and-our-work/covid-19/care-in-the-community-welfare-response/successful-applicants-for-cicdwf-funding.html)

A maua loa se faalapotopotoga, o le vaega tonu lena tou te galulue faatasi e faavasega le ituaiga fesoasoani o e moomia. E faalagolago le tuuina sa‘o atu o se fesoasoani tupe i ou manaoga, po o le faatau e le faalapotopotoga o mea o moomia, mea e faaaoga po o mea faigaluega mo oe.

O vaega nei e ave i ai le faamuamua:

* taumafaiga e fesootai i luga o fesootaiga televavave ma tagata
* lagolagosua mo aiga o tausia se tagata e iai manaoga faapitoa
* taumafaiga e taofia ai le pesia i le COVID-19
* fesootai ai ma tagata o maua atu ai le lagolagosua.

E **lē mafai** ona faaaoga le fesoasoani tupe mo:

* Lagolagosua ua saunia e le Community Connector
* Tupe faaalu faifai pea, e pei o lesitala
* Mea ua uma na faatau
* Meaai (e mafai ona maua meaai e auala atu i le “Food Secure Communities Programme” ma le “Special Needs Grant”)
* Faatauina ai tinoitupe
* Faatauina ai se taavale
* Ava malosi, sikaleti, tapaa, po o mea e faapupusa ai
* Oloa tau petipeitga
* Taaloga faitupe.

E tapulaa fesoasoani tupe, ma o tagata taitasi e iai manaoga faapitoa o se aiga e mafai ona talosaga mo se fesoasoani tupe e oo atu i le $2,000 a o maua ai le fesoasoani tupe

E maua isi faamatalaga i le [upegatafailagi a le MSD](https://www.msd.govt.nz/about-msd-and-our-work/covid-19/care-in-the-community-welfare-response/care-in-the-community-disability-welfare-fund.html).

Fesili & Tali mai tagata, tagata e iai manaoga ma aiga

F: E faapefea ona ou maua se fesoasoani?

E maua le lisi o faalapotopotoga e maua ai fesoasoani tupe i le itulau tafailagi a le MSD. E talia lou faafesootai o faalapotopotoga e sili ona fetaui ma le ituaiga fesoasoani o e moomia.

F: E moomia lo‘u tuuina atu o se faamaoniga o mea e faatau?

O le a taumafai faalapotopotoga ia mautinoa le maua o se faamaoniga o mea na faatau, ae e lē o se tulaga e moomia.

F: E tatau ona ou tuuina atu se faamaoniga o o‘u manaoga faapitoa?

Leai. O mea o e moomia ma mea e fesoasoani i ou manaoga o tulaga nei e tatau ona faamaonia ma le faalapotopotoga o maua atu ai le fesoasoani.

F: Ae faapefea pe afai e sili atu ma le toatasi tagata e iai manaoga faapitoa mai lo‘u aiga?

E maua le fesoasoani mo tagata taitasi e iai manaoga faapitoa o lou aiga. Afai e sili atu ma le toatasi i latou nei mai lou aiga, e agavaa uma i latou mo le fesoasoani lava e tasi.

F: E mafai ona faaaoga e faatau ai mea ua faatupeina e isi faalapotopotoga pe ua uma na faatau?

Leai. E lē mafai ona faaaoga e faatau ai mea ua uma na faatau po o mea po o auaunaga na maua atu ai isi fesoasoani tupe.

F: E mafai ona faaaoga fesoasoani tupe ua tuuina sa‘o mai e totogi ai mea e faaaoga muamua ae totogi mulimuli?

O le auga tonu o le fesoasoani tupe o le ausia o manaoga o iai i le taimi nei mo le tagata e iai manaoga faapitoa ma le aiga, ae e lē mo manaoga o fuafua i ai i le lumanai.

F. E tapulaa le matua o tausaga mo tagata e iai manaoga faapitoa ma o latou aiga e mafai ona maua le fesoasoani tupe?

E leai se tapulaa o le matua o le soifua.

F. E mafai ona sili atu ma le tasi le faalapotopotoga e maua ai e se tagata e iai manaoga faapitoa po o aiga le fesoasoani tupe Care in the Community Disability Welfare?

Leai. O le a faamautinoa e faalapotopotoga o maua atu ai le fesoasoani tupe na o le tasi lava le faalapotopotoga o maua ai e tagata e iai manaoga faapitoa ma aiga fesoasoani tupe.